Batu kecubung

Batu kecubung atau ametis ialah sebuah varieti kuarza berwarna lembayung seakan warna bunga kecubung yang memberi nama kepadanya; ia kerap digunakan sebagai perhiasan.

Batu permata ini pernah dianggap sama nilai tingginya dengan seberapa galian lain seperti berlian, nilam, rubi dan zamrud namun merosot dengan penemuan baru sumber batu yang agak banyak di lokasi-lokasi baharu seperti Brazil pada abad ke-18.

 Sifat 
Kuarza (SiO2) ini memunculkan warna ungunya hasil penyinaran serta kehadiran surihan besi dan logam atau unsur lain mewujudkan binaan yang berkisi-kisi dalam hablur asas. Batu ini adakala akan menampakkan satu atau dua rona sekunder seperti warna biru dan merah.

Tahap keras batu ini sama dengan jenis-jenis kuarza umum yang lain.

 Hubungan dengan manusia 
 Kepercayaan 
Masyarakat Yunani Purba percaya bahawa batu ini mampu menghalang kemabukanMarcell N. Smith (1913), Diamonds, Pearls and Precious Stones Griffith Stillings Press, Boston, Mass., p. 74 sehinggakan bekas minuman sering diukir daripada ketulan-ketulan batu ini. Hal ini turut tercermin pada nama lain batu ini, "ametis" yang datang daripada bahasa Yunani Koine ἀμέθυστος amethystos menggabungkan ἀ- a-, "tidak" dan μεθύσκω methysko atau μεθύω methyo, "memabukkan".

Batu ini dikaitkan dengan Februari dalam adat dunia Barat.

 Lihat juga 
 Ametrine
 Prasiolit
 Senarai mineral
 Specimen Ridge

 Rujukan 

Kategori:Permata kuarza
Kategori:Simbol wilayah Ontario
Kategori:Mineral trigon